Marta Alcalá López representarà a Paterna com a regina de les Festes Majors de 2015
18/04/2015

# Marta Alcalá López representarà a Paterna com a regina de les Festes Majors de 2015

[![Imatge de la Regina en el centre, acompanyada per l’alcaldessa i la regidora de Festes, així com per tota la seua Cort d’Honor](/images/noticias/2015/04/reinafiestas.jpg)](/images/noticias/2015/04/reinafiestas.jpg)

18.04.2015

L’alcaldessa de Paterna, Elena Martínez, ha donat a conéixer este matí en un abarrotat saló de Plens Municipal el nom de la màxima representant de les Festes de Paterna per a l’exercici 2015. Este honor recau, per decisió del jurat, sobre Marta Alcalá López a qui acompanyaran María Sevilla Ogallar, Cristina Velayos González, Noemí Alcalá Fernández, María del Carmen Solsona Ortega, Anabel Ruiz Triviño i Iris Arranz Pozón com a components de la Cort d’Honor.

Marta Alcalá López té 25 anys, nascuda a Paterna i del barri de Santa Rita. És llicenciada en Administració i Direcció d’Empreses, cursant a més en l’actualitat estudis de Magisteri per a Educació Primària ja que la seua il•lusió és ser mestra. Compagina els seus estudis amb el seu treball com a monitora de natació. És fallera de la Comissió d’Enric Valor i una enamorada de la trilogia “Foc, Festa i Fe” de les Festes de Paterna. No dubta que aprofitarà el seu regnat per a accedir al cohetòdrom per a tirar coets. Indica que la decisió de presentar-se a Regina de les Festes la va prendre junt amb altres quatre amigues que ara formen part de la Cort i que fa anys li rondava pel cap, sent este el moment en què va decidir donar el pas. Comenta que quan va escoltar el seu nom en el moment de l’elecció “vaig sentir una intensa emoció i vaig buscar amb la mirada a la meua família i als amics que han vingut a acompanyar-me”.

L’elecció de Marta ha servit de despedida per a la Regina de les Festes del 2014, Carmen Zarzuela, qui acompanyada per Patricia Vendrell, Teresa Tébar, Paula Pla i Celia Martínez, s’han despedit com a màximes representants de la Festa. Carmen Zarzuela ha aprofitat per a transmetre en un emotiu parlament el seu agraïment a totes les persones que l'han acompanyada i molt particularment a la seua família.

L’alcaldessa de Paterna, Elena Martínez, ha agraït a la Regina i Corts entrants i ixents el fet que “hàgeu decidit aprofitar l’oportunitat de conformar una part tan important de les Festes de Paterna”. L’alcaldessa ha volgut reconéixer a la Regina ixent i la resta de la Cort “la seua dedicació durant tots els actes en què heu representat a la perfecció al nostre poble”. Al mateix temps Elena Martínez es va mostrar segura que “Marta i la resta de components de la Cort estarà a a l’altura del que representa Paterna i les seues Festes Majors en honor al Santíssim Crist de la Fe i Sant Vicent Ferrer”.

Un gran nombre de veïns de Paterna i els principals col•lectius representants de la Cultura i Festes de Paterna s’han reunit per a acompanyar la Regina del 2015 en el dia de la seua elecció.